18. ΝΟΜΟΣ υπ’ αριθ. 2266 της 9/10 Οκτ. 1952 Περί τροποποιήσεως των περί Ιατροδικαστικής Υπηρεσίας του Υπουργείου Δικαιοσύνης διατάξεων. Άρθρ.1.-1.Αι κατά τας κειμένας διατάξεις υφιστάμεναι δέκα τακτικαί θέσεις Ιατροδικαστών της Ιατροδικαστικής Υπηρεσίας του Υπουργείου Δικαιοσύνης διαβαθμίζονται εις έξ ενιαίας θέσεις ιατροδικαστών Δ΄, Γ΄ και Β΄ και εις τέσσαρας ιατροδικαστών Α΄ τάξεως επί αντιστοίχω μηνιαίω μισθώ δρχ. 1.600.000, 1.850.000, 2.200.000 και 2.600.000. Συμφώνως τω άρθρ. 2 του ν. 2347/1953  (κατωτ. αρ. 19) η αληθής έννοια της  διατάξεως της ανωτέρω παραγράφου είναι:  «ότι εις τον δια της διατάξεως ταύτης  καθοριζόμενον μηνιαίον μισθόν των  Ιατροδικαστών δεν περιλαμβάνεται η δια του  άρθρ. 1 του Ν.Δ. 2195/52 καθορισθείσα κατά 20% επαύξησις του βασικού μισθού των Δημοσίων Πολιτικών Υπαλλήλων, ήτις λογίζεται επί πλέον του δια της ως άνω διατάξεως καθορισθέντος μισθού». 2.Ως ιατροδικαστής Δ΄ τάξεως διορίζεται δια Β.Δ/τος, προτάσει του Υπουργού της Δικαιοσύνης, ο ιατρός ο κεκτημένος ενδεικτικόν ειδικότητος ιατροδικαστού και ασκήσας επί πενταετίαν τουλάχιστον το ιατρικόν επάγγελμα, μετά σύμφωνον γνώμην του παρά τω Υπουργείω Δικαιοσύνης Συμβουλίου Ιατροδικαστικής Υπηρεσίας. Για την κατάργηση του άνω πρώτου εδαφίου κατά το μέρος που θεσπίζει ως τυπικό προσόν διορισμού σε θέση ιατροδικαστή πενταετή τουλάχιστον άσκηση του ιατρικού επαγγέλματος, βλέπε παρ. 2 άρθρ. 31 Νόμ. 2915/28-29 Μαΐου 2001 (ΦΕΚ Α΄109) κατωτ. αριθ. 25. Ο ιατροδικαστής Δ΄ τάξεως προάγεται εις ιατροδικαστήν Γ΄ τάξεως μετά τριετή ευδόκιμον υπηρεσίαν ιατροδικαστού Δ΄ τάξεως. Ο ιατροδικαστής Γ΄ τάξεως προάγεται εις ιατροδικαστήν Β΄ τάξεως μετά πενταετή ευδόκιμον υπηρεσίαν ιατροδικαστού Γ΄ τάξεως. Ο ιατροδικαστής Β΄ τάξεως προάγεται εις ιατροδικαστήν Α΄ τάξεως μετά επταετή ευδόκιμον υπηρεσίαν ιατροδικαστού Β΄, προς πλήρωσιν κενής οργανικής θέσεως. Αι ως άνω προαγωγαί ενεργούνται μετά σύμφωνον γνώμην του κατά τ’ ανωτέρω Συμβουλίου Ιατροδικαστικής Υπηρεσίας. Έκτακτοι καθηγηταί Πανεπιστημίου της Ιατροδικαστικής διοριζόμενοι ιατροδικασταί, λαμβάνουσι κατά τον διορισμόν των βαθμόν ιατροδικαστού α΄ τάξεως. Άρθρ.2.-1.Οι κατά την πρώτην εφαρμογήν του παρόντος Νόμου υπηρετούντες ιατροδικασταί εντάσσονται δια Β.Δ/τος εκδιδομένου προτάσει του Υπουργού της Δικαιοσύνης, μετά σύμφωνον γνώμην του παρά τω Υπουργείω Δικαιοσύνης Συμβουλίου Ιατροδικαστικής Υπηρεσίας, αναλόγως του μέχρι τούδε διανυθέντος συνολικού χρόνου και του ευδοκίμου της υπηρεσίας των εις την Ιατροδικαστικήν Υπηρεσίαν εις την προσήκουσαν δι’ έκαστον τάξιν. Ο μετά την κατά τ’ ανωτέρω ένταξιν των ιατροδικαστών υπολειπόμενος χρόνος υπολογίζεται δια την περαιτέρω εις τον αμέσως ανώτερον βαθμόν προαγωγήν των. (Αντί για τη σελ. 305(α) Σελ. 305(β) Τεύχος 1362 Σελ. 45 Ιατροδικαστές 6.Γ .β.17-18 2.Εφόσον τυχόν κατά την σύμφωνον προς την προηγουμένην παράγραφον ένταξιν των ήδη υπηρετούντων ιατροδικαστών ήθελον ενταχθή πλείονες των τεσσάρων εις ιατροδικαστάς Α΄ τάξεως, δεσμεύεται μέχρις εξαντλήσεως τούτων ο αριθμός ιατροδικαστών Δ΄, Γ΄ ή Β΄ τάξεως. Άρθρ.3.-Εφ’ εκάστης καταρτιζομένης ιατροδικαστικής εκθέσεως επικολλάται χαρτόσημον κινητόν εκ δέκα χιλιάδων δραχμών. Άρθρ.4.-(Κατηργήθη αφ’ ης ίσχυσε δια του άρθρ. 1 του ν. 2347/1953, κατωτ. αριθ. 19). Άρθρ.5.-Δια Β.Δ/τος εκδιδομένου προτάσει του Υπουργού Δικαιοσύνης δύνανται να μεταταγώσιν εναλλάξ, εφ’ ω βαθμώ και μισθώ κέκτηται ο ψυχίατρος Δ/ντής του Ψυχιατρικού Παραρτήματος Φυλακών και Ιατροδικαστής Αθηνών ή Πειραιώς κεκτημένος ειδικότητα ψυχιάτρου. Άρθρ.6.-Εις τας υπό του άρθρ. 3 του Ν.Δ. 1113/49 προβλεπομένας οργανικάς θέσεις προστίθεται συνιστωμένη δια του παρόντος θέσις Επιστημονικού Δ/ντού επί βαθμώ και μισθώ Δ/ντού Β΄ ή Α΄ τάξεως. Την θέσιν ταύτην καταλαμβάνει τακτικός ή έκτακτος Καθηγητής του Πανεπιστημίου Αθηνών της χειρουργικής ή παθολογίας δι’ αποφάσεως του Υπουργού Δικαιοσύνης, δημοσιευομένης εις την Εφημερίδα της Κυβερνήσεως. Καθήκοντα και αρμοδιότης του επιστημονικού Δ/ντού ορίζονται η εποπτεία και παρακολούθησις των εν τω Νοσοκομείω κρατουμένων λειτουργουσών κλινικών, ως και των εν αυτώ εργαστηρίων και φαρμακείου. Ειδικώτερον ταύτα θέλουσι καθορισθή δια του εσωτερικού Κανονισμού του Νοσοκομείου, ούτινος η έκδοσις προβλέπεται υπό του άρθρ. 9 του ως άνω ρηθέντος Ν.Δ. 1113/49. Ο Ν. 1113/1949 περί ιδρύσεως νοσοκομείου κρατουμένων παρατίθεται εν 6.Ιζ. Άρθρ.7.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 306(β) Τεύχος 1362 Σελ. 46